IV. PRIVILEGIUM CLEMENTIS PAPAE II PRO ECCLESIA HAMBURGENSI.  (Anno 1047.) [Apud Lappenberg,  Hamburgische Urkund,  I, 72.]
Author: Clemens II
Date:  [succurrere]

CLEMENS episcopus, servus servorum Dei, dilecto confratri nostro ADALBERTO, venerabili archiepiscopo Ammaburgensis Ecclesiae suisque successoribus in perpetuum.

Convenit apostolico moderamini pia religione pollentibus benevola compassione successisse et poscentium animis alacri devotione praebere assensum. Ex hoc enim lucri potissimum praemium apud conditorem omnium Dominum procul dubio promeremur, dum venerabilia loca opportune ad meliorem fuerint sine dubio statum perducta. Igitur, quia postulastis a nobis, quatenus archiepiscopatum Ammaburgensis Ecclesiae totum in integrum vobis confirmemus, sicuti a praedecessoribus nostris Nicolao, et Agapito, et Benedicto, hujus apostolicae sedis episcopis decretum est, inclinati precibus vestris apostolica auctoritate concedimus et confirmamus, cum omnibus generaliter atque specialiter ad eumdem praefatum vestrum archiepiscopatum pertinentibus, scilicet omnia quae vestri antecessores suis laboribus acquisierunt, vel etiam amore aeternae patriae ibi a Christicolarum fidelibus largita sunt vel largiuntur; cum illis etiam qui nunc tempore ad Christi conversi sunt fidem, protegente Dei gratia, videlicet episcopos in omnibus gentibus Sueonum seu Danorum, nec non etiam in illis partibus quae sunt a meridionali Albia usque ad fluvium Pene et ad fluvium Egidore, ita ut sub vestra vestrorumque successorum, Ammaburgensis Ecclesiae archiepiscoporum vel alium quemlibet, in vestra dioecesi ullam sibi vindicare decernimus potestatem; quinimo et ipsis et omnibus omnino suademus cultoribus verae religionis, ut adjutorium et solatia vobis in omnibus administrent, quatenus pro gratia hujus beneficii plenam recipere mercedem a Domino mereantur, quoniam omnia quae proficua Ecclesiae probantur existere, et divinis non impugnant praeceptionibus, efficienda et praebenda omnipotentis Dei auctoritate et beatorum apostolorum Petri et Pauli esse non dubitamus. Et hoc nostro decreto decernimus secundum praenominati Nicolai papae et Agapiti papae et Benedicti papae sanctionem . . . et Mimindensis et Ferdensis Ecclesiarum episcopis . . . in illis partibus constituendi tamen . . . charissime frater Adalberte, ut potestatem . . . frater charissime Adalberte, nostrae auctoritatis . . . Insuper addimus pro voto vestrae dignissimae petitionis, in nativitate Domini et in octava Domini, in epiphania Domini, in purificatione sanctae Mariae, in Palmis, in coena Domini, in die sancto Paschae, in ascensione Domini, in Pentecoste, in festivitate sancti Joannis Baptistae et in Natalitiis omnium apostolorum, in assumptione et in nativitate sanctae Mariae, et in annuntiatione sanctae Mariae, in festivitate sancti Michaelis archangeli, in festivitate sancti Martini episcopi, in natantiis beatorum martyrum Laurentii, Mauricii sociorumque eorumdem, et in festivitate Omnium Sanctorum, et in illis festivitatibus illorum sanctorum quorum corpora requiescunt in ipso archiepiscopatu, et in consecratione episcoporum atque ecclesiarum, et in vestrae ordinationis die. Super haec autem, deprecatione Henrici imperatoris, nostri dilectissimi filii, super naccum equitandi licentiam damus, in solemnibus diebus, tantummodo in vestra sede. Et pallio utendi in ordinationibus ecclesiasticis, et crucem ante vos portandi, sicut antecessores vestri habuerunt, licentiam damus. Sancta Trinitas fraternitatem vestram diu conservare dignetur incolumem, atque post hujus saeculi amaritudinem ad perpetuam perducat beatitudinem. Bene valete. Data VIII Kalendas Maii, per manus Petri diaconi, bibliothecarii et cancellarii sanctae apostolicae sedis, anno domini Clementis secundi papae secundo, indictione XV.